Kaasuautoilijat ry arvostelee sähköauton hehkuttamista Suomen ilmastopaneelin toimesta.

Valmet Automotive aloitti Salossa sähköautojen akkutuotannon: ”Jatkossa sähköauto on halvempi kuin bensa-auto”. Toimittaja Pentti Rönkkö haasattteli Valmet Automotiven sähköliiketoiminnan johtaja Jyri Kylä-Kailaa IL vuoden auto 2018 -tilaisuudessa.

Suomen ilmastopaneeli julkaisi laskurin eri autotyyppien päästöjen ja kustannusten vertailuun, jossa ei kuitenkaan Kaasuautoilijat ry:n mukaan oteta huomioon pelkästään biokaasulla kulkevia autoja.

Kaasuautoilijoiden mukaan laskurista on jaettu harhaanjohtavia uutisia. Kuvituskuva. Teemu Granström

Kaasuautoilijoiden yhdistyksen mukaan laskurista saa oikeita tuloksia, mutta tuloksista on jaettu harhaanjohtavia uutisia siitä, että laskurin mukaan sähköauto olisi paras vaihtoehto. Ilmastopaneelin omassa esimerkkilaskelmassa esitetään sähköautojen päihittävän muut autotyypit.

– Ilmastopaneeli on itse käyttänyt asetusta, että kaasuautossa käytetään polttoaineena puoliksi maakaasua ja puoliksi biokaasua. Tämä on täysin teennäinen asetelma. Kun laskurin asetuksista muuttaa pelkän biokaasun, arvot päihittävät sähköauton useimmissa tapauksissa, kertoo Kaasuautoilija ry:n tiedotus- ja yhteiskuntavastaava Jukka Roinila.

Kaasuautoilijat laskivat, että biokaasulla kulkeva autossa on pienemmät päästöt. Kaasuautoilijat ry

Tilastokeskuksen ja Energiateollisuuden mukaan 73 prosenttia autoihin tankatusta kaasusta oli biokaasua vuonna 2018.

Taustalla hypetys sähköautoista?

Roinila oli mukana laskurin julkistamistilaisuudessa, jossa myös yleisön pyynnöstä näytettiin laskurin tulos, jossa biokaasuauto oli kokonaispäästöiltään edullisin, myös verrattuna sähköautoon.

– Kuitenkin tilaisuuden jälkeen uutisoitiin sähköauton olevan vähäpäästöisin vaihtoehto. Tässä on takana jonkinlainen sähköautohypetys, Roinila ihmettelee.

Roinila haluaa korostaa, että Suomen ilmastopaneelin laskuri toimii hyvin ja on paras tarjolla oleva laskuri.

– Sinne kuitenkin tarvitaan vaihtoehto, että auto kulkee täysin biokaasulla.